Νίκος Κουτελιδάκης

Ο Νίκος Κουτελιδάκης (30 Ιουνίου 1942) είναι σκηνοθέτης του κινηματογράφου και της τηλεόρασης, ενώ έχει ασχοληθεί και με το θέατρο.

 Βιογραφία 
Γεννημένος στην Αθήνα (1942)  ξεκίνησε τη διαδρομή του στον κινηματογράφο από  τη δεκαετία του 1960  αρχικά ως βοηθός σκηνοθέτη των Ντίμη Δαδήρα,  Βασίλη Γεωργιάδη, Γρηγόρη Γρηγορίου,  Ερρίκου Θαλασσινού κ.ά. 

Ολοκλήρωσε την ενασχόλησή του ως βοηθός σκηνοθέτη με την ταινία «Μέρες του ‘36» του Θόδωρου  Αγγελόπουλου (1972).

Ως σκηνοθέτης  πρωτοεμφανίστηκε το 1973 με τη μικρού μήκους ταινία του «Η τελευταία Πρόβα», στην οποία υπέγραψε και το σενάριο. Για την ταινία αυτή, που είναι μια τραγική αλληγορία πάνω στην ακροδεξιά προπαγάνδα στα σχολεία  κατά την περίοδο της Δικτατορίας, έλαβε το βραβείο Πρωτοεμφανιζόμενου Σκηνοθέτη στο 14ο Φεστιβάλ Κινηματογράφου Θεσσαλονίκης. Η ταινία συμμετείχε επίσημα και στα Φεστιβάλ του Ομπερχάουζεν και του Ρίο Ντε Τζανέϊρο. 

Το «Ένα Ντοκιμαντέρ», η ταινία τεκμηρίωσης που σκηνοθέτησε το 1980 και αφορά στα «αλευρώματα», έθιμο της Καθαράς Δευτέρας στο Γαλαξίδι, απέσπασε τα βραβεία Καλύτερου Ντοκιμαντέρ στα Φεστιβάλ Κινηματογράφου Δράμας (1980) και  Βελιγραδίου (1983).

Η καριέρα του στην τηλεόραση ξεκίνησε το 1973, αμέσως μετά τα γυρίσματα της «Τελευταίας Πρόβας», με τη σειρά «Ανήσυχα Νιάτα» (ΕΙΡΤ) σε σενάριο του Κάρολου Μπρούσαλη. Από τότε και μέχρι σήμερα έχει σκηνοθετήσει 3 τηλεταινίες και 21 ακόμα δραματικές και κωμικές σειρές μυθοπλασίας, από τις οποίες οι τέσσερεις μεταφορές βιβλίων («Η κυρία Ντορεμί» της Λιλίκας Νάκου, «Οι τελευταίοι εγγονοί» του Τάσου Αθανασιάδη, «Λίστα Γάμου»  του Διονύση Χαριτόπουλου, «Αγάπη Παράνομη» του Κωνσταντίνου Θεοτόκη). Οι  περισσότερες από τις σειρές που σκηνοθέτησε έχουν σημειώσει μεγάλη καλλιτεχνική και εμπορική επιτυχία (βραβείο Καλύτερης Σκηνοθεσίας για τη σειρά «Κυρία Ντορεμί» -Κερκυραϊκά Βραβεία- και «Προδοσία» -Τηλεοπτικά Βραβεία-).  Συνεργάστηκε  με τους σεναριογράφους Λευτέρη Καπώνη, Κατερίνα Μαρινάκη, Μιχάλη Ρέππα, Θανάση Παπαθανασίου, Βασίλη Νεμέα, Ντίνα Κάσου, Ελένη Ζιώγα, Θοδωρή Μανίκα κ.α.

Το 1995 σκηνοθετεί για πρώτη φορά στο θέατρο το έργο του Βασίλη Ζιώγα «Χρωματιστές Γυναίκες», μια παράσταση που απέσπασε το βραβείο Καλύτερης Σκηνοθεσίας από την Εταιρία Ελλήνων Θεατρικών Συγγραφέων. 

Την επόμενη χρονιά υπογράφει και πάλι τη σκηνοθεσία για το έργο του ίδιου συγγραφέα «Μπιγκ Μπαγκ».

Το 2011 σκηνοθέτησε την ταινία μεγάλου μήκους «Το ταγκό των Χριστουγέννων», βασισμένη στο ομότιτλο μυθιστόρημα του Γιάννη Ξανθούλη, η οποία, εκτός από τα τρία βραβεία που απέσπασε από την Ακαδημία Κινηματογράφου (Μουσικής, Σκηνογραφίας, Ενδυματολογίας)  υπήρξε η πιο επιτυχημένη ταινία της χρονιάς (250.000 εισιτήρια στην πρώτη προβολή). 

Φέτος (2022) σκηνοθετεί στην ΕΡΤ την μίνι-σειρά εποχής (έξι επεισοδίων) «Αγάπη Παράνομη», βασισμένη στο ομότιτλο διήγημα του Κωνσταντίνου Θεοτόκη.  

+ΤΑΙΝΙΕΣ ΜΕΓΑΛΟΥ ΜΗΚΟΥΣ ΈτοςΤίτλοςΣεναριογράφοςΣυγγραφέας2011«Το Ταγκό των Χριστουγέννων»  Βαγγέλης ΝάσηςΓιάννης Ξανθούλης
+ΤΑΙΝΙΕΣ ΜΙΚΡΟΥ ΜΗΚΟΥΣ ΈτοςΤίτλοςΣεναριογράφος1973Η Τελευταία ΠρόβαΝίκος Κουτελιδάκης              
+        ΝΤΟΚΙΜΑΝΤΕΡ ΈτοςΤίτλος1966«Το Βυζαντινό τρίγωνο»1975«29 Μαΐου 1453»1980«‘Ένα Ντοκιμαντέρ»
Βραβείο καλύτερης ταινίας ντοκιμαντέρ - Φεστιβάλ Κινηματογράφου Δράμας 19801983«Εμείς όμως  έτσι διασκεδάζουμε»1984«Το (Παλιό) Μουσείο της Ακρόπολης»
+ΘΕΑΤΡΙΚΑ ΕΡΓΑ ΈτοςΤίτλοςΣυγγραφέας1995«Χρωματιστές Γυναίκες»Βασίλης Ζιώγας1996«Μπιγκ Μπανγκ»Βασίλης Ζιώγας
+ΜΑΓΝΗΤΟΣΚΟΠΗΜΕΝΕΣ ΘΕΑΤΡΙΚΕΣ ΠΑΡΑΣΤΑΣΕΙΣ («ΘΕΑΤΡΟ ΤΗΣ ΔΕΥΤΕΡΑΣ»)ΈτοςΤίτλοςΚανάλιΣυγγραφέας1987«Το Λιζάκι»ΕΡΤΆλκης Παπάς-Γιάννης Πολίτης
+ΤΗΛΕΟΠΤΙΚΕΣ ΣΕΙΡΕΣ ΈτοςΤίτλοςΚανάλιΣεναριογράφοςΣυγγραφέας1973«Ανήσυχα νιάτα» ΕΙΡΤΚάρολος Μπρούσαλης1983«Η κυρία Ντορεμί»ΕΡΤΓιάννης ΚανδύλαςΛιλίκα Νάκου1984«Υπάλληλοι»ΕΡΤΥβόννη Μεταξάκη1985«Ο Ανδροκλής και τα λιοντάρια του»ΕΡΤ2Κώστας Παπαπέτρος1986«Χωρίς φλας»ΕΡΤΚατερίνα Μαρινάκη1987«Το κανάλι της Βαγγελίτσας»ΕΤ2Μιχάλης Ρέππας, Θανάσης Παπαθανασίου, Δήμητρα Παπαδοπούλου,
Μαριάννα Κουτάλου, Πάνος Σκουρολιάκος1988«Ποιος είναι ο Κος Αλεξίου;»ΕΤ1Βασίλης Νεμέας1989«Οι Αυθαίρετοι»MegaΒασίλης Νεμέας1991«Οι τελευταίοι εγγονοί»MegaΛευτέρης ΚαπώνηςΤάσος Αθανασιάδης1992«Άφρικα»MegaΛευτέρης Καπώνης1994«Το κόκκινο φεγγάρι»MegaΚατερίνα Μαρινάκη1996«Προδοσία»MegaΚατερίνα Μαρινάκη1996«Ένοχη Αγάπη»MegaΝτίνα Κάσου 1997«Είμαστε στον Αέρα»MegaΘοδωρής Μανίκας1999«Σαν αδελφές»ET1Ελένη Ζιώγα2000«Φύγαμε»MegaΕλένη Ζιώγα2001«Alma Libre»MegaΕλένη Ζιώγα2003«Λίστα γάμου»NETΛευτέρης Καπώνης, Σωτήρης ΤζιμόπουλοςΔιονύσης Χαριτόπουλος2004«Μετράω στιγμές»MegaΕλένη Ζιώγα2006-2007«Εντιμότατοι κερατάδες» AlphaΈλενα Σολωμού, Κωστής Παπαδόπουλος, Χριστίνα Κοτζάμπαση,
Ντίνα Πανταλέων, Μιχάλης Άνθης, 2008«Βέτα Queen»AlphaΓιώργος Κρητικός2022«Αγάπη Παράνομη»ΕΡΤ1Ελένη ΖιώγαΚωνσταντίνος Θεοτόκης
+ΤΗΛΕΤΑΙΝΙΕΣ ΈτοςΤίτλοςΚανάλιΣεναριογράφοςΣυγγραφέας1982«Τα ξαδέλφια»ΕΡΤΧρήστος Βακαλόπουλος, Μαριτίνα Πάσαρη,  Νίκος Σαβάτης, Μαρία Μήτσορα 1985«Tα Καλά Παιδιά»ΕΡΤΓιάννης Κάτος2010«Ο Γάμος της Κόρης μου»  MegaΧριστίνα Κοτζάμπαση
+ΤΗΛΟΠΤΙΚΕΣ ΕΚΠΟΜΠΕΣ ΈτοςΤίτλοςΚανάλιΠεριγραφή1987«Το θέμα είναι…»ΕΡΤ(Μουσική εκπομπή -10 επεισόδια
με το Θάνο Μικρούτσικο)

 Διακρίσεις 

 1973: Βραβείο Πρωτοεμφανιζόμενου Σκηνοθέτη  στο 14ο Φεστιβάλ Κινηματογραφου Θεσσαλονίκης για την ταινία μικρού μήκους «Η Τελευταία Πρόβα»

 1980: Βραβείο Καλύτερου Ντοκιμαντέρ στο  Φεστιβάλ Κινηματογράφου Δράμας για το «Ένα Ντοκιμαντέρ»

 1983: Βραβείο Καλύτερου Ντοκιμαντέρ στο Φεστιβάλ Κινηματογράφου Βελιγραδίου για το «Ένα Ντοκιμαντέρ»

 1984: Βραβείο Καλύτερης Σκηνοθεσίας από τα «Κορφιάτικα Βραβεία» για την τηλεοπτική μεταφορά του μυθιστορήματος της Λιλίκας Νάκου «Κυρία Ντορεμί».

 1996: Βραβείο Καλύτερης Σκηνοθεσίας από την «Εταιρία Ελλήνων Συγγραφέων» για την παράσταση  του έργου του Βασίλη Ζιώγα «Χρωματιστές Γυναίκες» .

 1997: Βραβείο Καλύτερης Σκηνοθεσίας από τα «Τηλεοπτικά Βραβεία» για τη σειρά «Προδοσία».

Κατηγορία:Έλληνες σκηνοθέτες